Բրուտալիստը

**«Բրուտալիստը»** (), 2024 թվականի էպիկական պատմական դրամատիկ ֆիլմ։ Ֆիլմի ռեժիսորը և պրոդյուսերը Բրեդի Քորբեթն է իր համահեղինակած սցենարով, որը նա գրել է Մոնա Ֆասթվոլդի հետ։ ԱՄՆ-ի, Մեծ Բրիտանիայի և Հունգարիայի միջև միջազգային համատեղ արտադրություն հանդիսացող այս ֆիլմում Էդրիեն Բրոուդին կատարում է Լասլո Տոթի (László Tóth) դերը՝ հունգարական ծագմամբ հրեա ճարտարապետ, որը վերապրում է Հոլոքոստը և գաղթում Ամերիկա՝ պայքարելով ամերիկյան երազանքին հասնելու համար, մինչ այն պահը, երբ հարուստ հաճախորդը փոխում է նրա կյանքը։ Ֆիլմի դերասանական կազմում ընդգրկված են նաև Ֆելիսիթի Ջոնսը, Գայ Փիրսը, Ջո Ալվինը, Ռաֆի Քեսիդին, Սթեյսի Մարտինը, Էմմա Լեյրդը, Իսաակ դը Բանկոլեն և Ալեսանդրո Նիվոլան։

«Բրուտալիստը» ֆիլմի պրեմիերան տեղի է ունեցել 2024 թվականի սեպտեմբերի 1-ին Վենետիկի 81-րդ միջազգային կինոփառատոնում, որտեղ Բրեդի Քորբենը ստացել է «Արծաթե առյուծ» մրցանակ՝ լավագույն ռեժիսորական աշխատանքի համար։ Ֆիլմը ստացել է դրական քննադատություններ և Ամերիկայի կինոարվեստի ինստիտուտի կողմից ընդգրկվել է 2024 թվականի լավագույն տասը ֆիլմերի շարքում։ Ֆիլմը ստացել է երեք մրցանակ «Ոսկե գլոբուս» 82-րդ մրցանակաբաշխությունում, այդ թվում՝ լավագույն ֆիլմ՝ դրամա անվանակարգում։ Ֆիլմը թողարկվել է ԱՄՆ-ում «A24» ընկերության կողմից 2024 թվականի դեկտեմբերի 20-ին, իսկ Մեծ Բրիտանիայում նախատեսվում է ցուցադրվել «Universal Pictures» և «Focus Features» ընկերությունների կողմից 2025 թվականի հունվարի 24-ին։

## Սյուժե
### Մաս 1․ Ժամանման ծածկագիր
Հոլոքոստը վերապրած հունգարա-հրեա Լասլո Տոթը, որը բռնի կերպով բաժանվել է կնոջից և որբ զարմուհուց, ներգաղթում է Միացյալ Նահանգներ։ Նախկին ճարտարապետ Լասլոն մնում է Ֆիլադելֆիայում իր զարմիկի՝ Աթթիլայի և Օդրիի՝ Աթթիլայի կաթոլիկ կնոջ հետ, մինչ նա աշխատանք է փնտրում։

1947 թվականին Լասլոն օգնում է Աթթիլային՝ կահույքի բիզնեսում։ Նրանց հանձնարարվում է վերանորոգել հարուստ արդյունաբերող Հարիսոն Լի Վան Բուրենի տան մի մասը՝ վերջինիս որդու թելադրանքով, հոր բացակայության ընթացքում: Հարիսոնը վերադառնում է տուն վաղաժամ, զայրացած անակնկալ վերանորոգումից, և հեռացնում է տղամարդկանց՝ չվճարելով խոստացված հոնորարը։ Ավելի ուշ Աթթիլան, դժկամությամբ խնդրում է Լասլոյին լքել իրենց տունը՝ հիմք ընդունելով Օդրիի կեղծ պնդումները, որ Լասլոն նրա նկատմամբ սիրահետող պահվածք է ցուցաբերել։ Երեք տարի անց, Լասլոն, ով ձեռք է բերել կախվածություն հերոինից, ապրում է բարեգործական բնակարանում Գորդոնի՝ միայնակ հայրիկի հետ, որի հետ նա ընկերացել էր անմիջապես Ամերիկա տեղափոխվելուց հետո։ Հարիսոնը հայտնվում է նրան ասելու, որ ճարտարապետական ​​համայնքը գովաբանում է նրա ժամանակակից վերանորոգումը և վճարում է Լասլոյի պարտքը, որը տղամարդիկ այնուհետև ծախսում են հերոինի վրա:

Հարիսոնը Լասլոյին հրավիրում է վերջինիս պատվին կազմակերպված երեկույթի, որտեղ բացահայտվում է, որ նա ժամանակին Եվրոպայում հաջողությունների հասած ճարտարապետ է եղել։ Գիտակցելով Լասլոյի՝ մեծ ժառանգություն թողնելու ցանկությունը, Հարիսոնը պատվիրում է նրան կառուցել հսկայական նախագիծ՝ իր հանգուցյալ մոր հիշատակին։ Դա պետք է լիներ համայնքային կենտրոն, որն ընդգրկում է գրադարան, թատրոն, մարզասրահ և եկեղեցի։ Աշխատանքները սկսվում են անմիջապես, և Լասլոն ապրում ու աշխատում է շինարարության վայրում, Գորդոնի հետ միասին, ովքեր արդեն լիարժեք հերոինային կախվածություն ունեին։ Լասլոյի ծառայությունների համար Հարիսոնն իր անձնական փաստաբանին հանձնարարում է արագացնել իր կնոջ և զարմուհու ներգաղթը:

### Մաս 2․ Գեղեցկության էությունը
1953 թվականին Լասլոն երկաթուղային կայարանում դիմավորում է իր կնոջն ու զարմուհուն՝ Էրզսեբեթին և Ժոֆյային, որտեղ նա հասկանում է, որ պատերազմի ժամանակ նրանց տառապանքների պատճառով Էրզսեբեթը օստեոպորոզի հետևանքով գամվել է անվասայլակին, իսկ Ժոֆիան կորցրել է խոսելու ունակությունը։ Շինարարության ընթացքում Լասլոն վեճերի մեջ է մտնում Հարիսոնի կողմից վարձված այլ ընկերության շինարարների հետ՝ նրանց կողմից իր նախագծից շեղվելու պատճառով, իսկ Հարրին ամաչեցնում է Լասլոյին՝ ասելով, որ նրան պարզապես «հանդուրժում են», և անպարկեշտ մեկնաբանություններ է անում Ժոֆյայի մասին։ Լասլոն զգուշացնում է Ժոֆյային խուսափել Հարրիից, որը ենթադրաբար արդեն հարձակվել է նրա վրա: Նյութեր տեղափոխող գնացքի վթարի և դրա հետևանքով առաջացած իրավաբանական ծախսերի պատճառով Հարիսոնը զայրացած լքում է շինարարությունը, ինչի արդյունքում բոլոր ներգրավված անձինք մնում են անգործ։

1958 թվականին Լասլոն և Էրզսեբեթը տեղափոխվում են Նյու Յորք, որտեղ Լասլոն սկսում է աշխատել ճարտարապետական ​​ընկերությունում։ Ժոֆիան, որն այլևս համր չէ, երեխայի է սպասում իր ամուսնուց՝ Բինյամինից: Մի օր նա հայտարարում է, որ նրանք ալիա են կատարելու և տեղափոխվում են Երուսաղեմում ապրելու։ Հարիսոնը կապվում է Լասլոյի հետ՝ շինարարությունը վերսկսելու համար։

Կարարայի հանքերում մարմար գտնելու ժամանակ, Հարիսոնը բռնություն է գործադրում հարբած Լասլոյի նկատմամբ՝ ցուցադրելով իր բարձր դիրքը վերջինիս նկատմամբ՝ անվանելով նրան «սոցիալական մակաբույծ», որին ժողովուրդը, ըստ նրա, «հալածում է իր իսկ դրդմամբ»։ Շինարարական տարածքում, գնալով ավելի շատ տրավմա ապրող Լասլոն սկսում է կորցնել իր պայքարելու ունակությունը, դառնում է ավելի ագրեսիվ ինչպես աշխատավայրում, այնպես էլ տանը, ու անկանխատեսելիորեն կրակում է Գորդոնին վիճաբանության ընթացքում։ Տուն գնալու ճանապարհին, նա բողոքում է Էրզսեբեթին, որ նրանց չեն ընդունում Ամերիկայում։ Երբ Լասլոն գրեթե սպանում է Էրզեբետին՝ նրան հերոին տալով՝ օստեոպորոզի ցավը մեղմելու համար, նա առաջարկում է, որ նրանք ապրեն Երուսաղեմում՝ Ժոֆիայի և նրա ընտանիքի հետ, ինչին նա համաձայնվում է։ Կարճ ժամանակ անց Էրզսեբեթը, ով այժմ հաշմանդամի սայլակի փոխարեն հենակներ էր օգտագործում, այցելում է Հարիսոնին իր տուն, որտեղ նա նրան բռնարար է անվանում իր ընտանիքի և համախոհների աչքի առաջ։ Զայրացած Հարրին բռնի ուժով դուրս է բերում նրան ճաշասենյակից, մյուս հյուրերը սկսում են հեռանալ, իսկ Հարիսոնը անհետանում է։

### Վերջաբան: Ճարտարապետության առաջին բիենալեն
1980 թվականին Էրզեբետը մահանում է, և Լասլոյի աշխատանքի ցուցադրություն է կազմակերպվում Վենետիկում։ Ցուցադրությունը ներառում է համայնքային կենտրոնը, որը վերջապես ամբողջական տեսքի է բերվել տասնամյա ընդմիջումից հետո։

Այդ պահին մեծահասակ Ժոֆիան, իր երիտասարդ դստեր և ծեր Լասլոյի ուղեկցությամբ, ելույթ է ունենում՝ ընդգծելով, թե ինչպես է Վան Բյուրենի համայնքային կենտրոնը նախագծվել Լասլոյի կողմից՝ նմանեցնելով այն կոնցենտրացիոն ճամբարներին, որտեղ բանտարկվել էին Տոթների ընտանիքը։ Նա եզրափակում է՝ մեջբերելով Լասլոյի խոսքերը. «Անկախ նրանից, թե ինչ կփորձեն համոզել մյուսները, կարևորը նպատակակետն է, ոչ թե ճանապարհը»։

## Դերերում
* Էդրիեն Բրոուդին՝ հունգարա-հրեա ճարտարապետ, Հոլոքոստը վերապրած և Ամերիկա գաղթած Լասլո Տոթի դերում
* Ֆելիսիթի Ջոնսը Լասլոյի կնոջ՝ Էրզբեթի դերում
* Գայ Փիրսը հարուստ արդյունաբերող և Լասլոյի ամենակարևոր հաճախորդ Հարիսոն Լի Վան Բուրենի դերում
* Ջո Ալվինը Հարիսոնի որդու՝ Հարի Լի Վան Բյուրենի դերում
* Ռաֆի Քեսիդին որպես Ժոֆիա՝ Լասլոյի համր, որբ դեռահաս զարմուհին (ինչպես նաև Ժոֆիայի դստեր դերում)
** Արիեն Լաբեդ մեծահասակ Ժոֆիայի դերում
* Սթեյսի Մարտինը Հարրիի երկվորյակ քրոջ՝ Մեգգի Վան Բյուրենի դերում
* Էմմա Լեյրդը Աթթիլայի կաթոլիկ կնոջ՝ Օդրիի դերում
* Իսաակ դը Բանկոլեն Լազսլոյի ընկերոջ՝ Գորդոնի դերում
* Ալեսանդրո Նիվոլան Ֆիլադելֆիայում կահույքի խանութի սեփականատեր և Լասլոյի զարմիկի՝ Աթթիլայի դերում
* Մայքլ Էփը՝ Ջիմ Սիմփսոնի դերում
* Ջոնաթան Հայդը՝ ճարտարապետ Լեսլի Վուդրոյի դերում
* Փիթեր Պոլիկարպուն՝ Հարիսոնի հրեա փաստաբան Մայքլ Հոֆմանի դերում
* Մարիա Սենդը Մայքլի կնոջը՝ Միշել Հոֆմանի դերում
* Սալվատորե Սանսոնեն՝ Կարարայում Լասլոյի ընկերոջ՝ Օրացիոյի դերում

## Արտադրություն
### Մշակում

2018 թվականի սեպտեմբերին «Deadline» կայքը հաղորդել է, որ ռեժիսոր Բրեյդի Քորբեթը ընտրել է պատմական դրամա «Բրուտալիստը» որպես իր հաջորդ նախագիծ՝ իր երկրորդ լիամետրաժ ֆիլմի՝ «''Vox Lux»''-ի համաշխարհային պրեմիերայից հետո: Նյու Յորքում տեղակայված Andrew Lauren Productions (ALP) ընկերությունը մշակել է սցենարը Կորբետի հետ միասին և ֆինանսավորել է ֆիլմը։ Քորբեթը սցենարը գրել է իր գործընկեր Մոնա Ֆաստվոլդի հետ, որի հետ միասին նա գրել էր 2015 թվականի «The Childhood of a Leader» և 2018 թվականի «Vox Lux» ֆիլմերի սցենարները։ Ֆիլմի արտադրության մասին սկզբնական հայտարարության համաձայն, այն համատեղ նախագիծ էր, որը ղեկավարվում էր Andrew Lauren Productions-ի (ALP) ներկայացուցիչներ Էնդրյու Լորենի և Դ․ Ջ․ Գուգենհայմի կողմից, ինչպես նաև Brookstreet Pictures-ի թիմի՝ Թրևոր Մեթյուզի և Նիկ Գորդոնի մասնակցությամբ, Բրայան Յանգի Three Six Zero պրոդյուսերական ընկերությունը նույնպես մասնակցել է ֆիլմի արտադրությանը՝ որպես հիմնական գործընկեր, և լեհական Madants ընկերության, և գործադիր պրոդյուսերներ Քրիստին Վաչոնը, Պամելա Կոֆլերը և Դեյվիդ Հինոհոսան Killer Films ընկերությունից։

2020 թվականի սեպտեմբերի 2-ին Deadline-ը հաղորդել է, որ Ջոել Էջերտոնը և Մարիոն Կոտիյարը ընտրվել են ֆիլմի գլխավոր դերերում՝ Լասլո Տոթ և Էրզեբետ Տոթ՝ համապատասխանաբար, և որ Մարկ Ռայլանսը ընտրվել է Լասլոյի գաղտնի հաճախորդի դերում։ Սեբաստիան Սթենը, Վանեսա Կիրբին, Իսաակ դը Բանկոլեն, Ալեսանդրո Նիվոլան, Ռաֆի Քասսիդին և Ստեյսի Մարտինը նույնպես հայտարարվել են ահայտ դերերում։ Կորբեն նկարագրել է «Բրուտալիստը» որպես «ֆիլմ, որը նշում է ամենահամարձակ և կայացած տեսլականների՝ մեր նախնիների հաղթանակները», և նախագիծ, որն առայժմ ամենամոտ է նրա սրտին և ընտանիքի պատմությանը։ Նկարահանումները նախատեսվում էր սկսել Լեհաստանում 2021 թվականի հունվարին։ Protagonist Pictures-ը ներկայացրել է նախագիծը գնորդներին 2020 թվականի Տորոնտոյի միջազգային կինոփառատոնի ընթացքում։ Ֆիլմի նկարահանումները տեղի են ունեցել Փենսիլվանիայում և նկարահանվել է անգլերեն, իդիշ, հունգարերեն և իտալերեն լեզվերով։ Լազլո Տոթի կերպարը ոգեշնչված է մի քանի իրական ճարտարապետներից և դիզայներներից, այդ թվում՝ Փոլ Ռուդոլֆի, Լյուդվիգ Միս վան դեր Ռոեից, Լասլո Մոխոյ-Նադիից և Մարսել Բրեյերից։ Ֆիլմում Տոթի կահույքի մի քանի դիզայններ շատ նման են Բրեյերի աշխատանքներին, այդ թվում՝ Չեսկա աթոռը և Երկար աթոռը։

Օպերատոր Լոլ Քրոուի, խմբագիր Դեյվիդ Յանցոն և հագուստի դիզայներ Քեյթ Ֆորբսը հայտարարվել են 2023 թվականի մարտի 9-ին։ Արտադրական դիզայներ Ջուդի Բեքերը հայտարարվել է 2023 թվականի ապրիլի 11-ին։ Դանիել Բլումբերգը ստեղծել է ֆիլմի երաժշտությունը։

2023 թվականի ապրիլի 11-ին հայտարարվել է, որ Էդրիեն Բրոուդին, Ֆելիսիթի Ջոնսը, Գայ Փիրսը, Ջո Ալվինը, Ջոնաթան Հայդը, Էմմա Լեյրդը և Պիտեր Պոլիկարպուն լինելու են ֆիլմի գլխավոր դերերում, իսկ Էջերտոնը, Կոտիլարդը, Ռայլանսը, Սթանը և Քիրբին այլևս չեն լինելու նախագծում: Հայտարարվել է նաև, որ ֆիլմը համատեղ արտադրություն կլինի ԱՄՆ-ում հիմնված Andrew Lauren Productions և Yellow Bear ընկերությունների կողմից՝ Միացյալ Թագավորության Brookstreet և Intake Films ընկերությունների, և Հունգարիայի Proton Cinema ընկերության հետ։ Ֆիլմը ֆինանսավորվել է Brookstreet UK, Yellow Bear, Lip Sync Productions, Richmond Pictures, Meyohas Studio, Carte Blanche, Cofiloisirs և Parable Media ընկերությունների կողմից։ CAA Media Finance կազմակերպությունը պատասխանատու է ԱՄՆ վաճառքների համար, իսկ Protagonist Pictures-ը՝ միջազգային վաճառքների։ Ավելի ուշ Focus Features-ը ձեռք է բերել ֆիլմի միջազգային տարածման իրավունքները։

### Նկարահանումներ
Ֆիլմի նկարահանումները սկզբում նախատեսվում էր սկսվել 2020 թվականին, սակայն հետաձգվեցին COVID-19 համավարակի պատճառով։ Այնուհետև նախատեսվում էր այն սկսել 2021 թվականի հունվարին, սակայն հետաձգվել է 2021 թվականի օգոստոսին, այդուհանդերձ, նկարահանումները կրկին հետաձգվեցին և սկսվեցին միայն 2022 թվականի երկրորդ եռամսյակում։ Քորբեթը հայտնել է, որ նկարահանումները հետաձգվել են մի քանի անգամ՝ COVID-19 համավարակի, ինչպես նաև ֆիլմի դերասանների և թիմի անդամների ընտանիքներում տեղի ունեցած մի քանի հղիությունների և մահերի պատճառով։

Մի քանի հետաձգումներից հետո նկարահանումները վերջապես սկսվեցին Բուդապեշտում, Հունգարիա, 2023 թվականի մարտի 16-ին։ Նկարահանումները հետո տեղափոխվեցին Կարարա, Տոսկանա, 2023 թվականի ապրիլի 29-ին  և ավարտվեցին 2023 թվականի մայիսի 5-ին։

Ֆիլմը նկարահանվել է VistaVision գործընթացով և տեսախցիկներով, որը ենթադրում է հորիզոնական նկարահանում 35մմ ֆիլմի վրա, որը հետո սկանավորվում է՝ նախատեսելով նաև 70մմ ֆիլմի թողարկման համար պոլիգոններ պատրաստել, որն ունի նույն բարձրությունը և հանդիսանում էր ամենաանհրաժեշտ ձևաչափը՝ VistaVision-ի շրջանակի բնօրինակ չափը ցուցադրելու համար ֆիլմի պրոյեկտացման ժամանակ։ Քորբեթը բացատրել է, որ *VistaVision*-ի ընտրությունը նույնպես գեղագիտական ​​էր. «Ուղղակի թվում էր, թե այդ ժամանակաշրջան (1950-ականներ) մուտք գործելու լավագույն միջոցը նկարելն էր հենց այն բանի վրա, որը նույնպես նախագծվել էր նույն տասնամյակում»: Բացի այդ, ֆիլմը ներկայացված է երկու գործողությամբ՝ 15 րոպե ընդմիջումով։

### Երաժշտություն
Ֆիլմի երաժշտությունը գրել է Դանիել Բլումբերգը, ով Քորբեթի հետ աշխատել էր 2019 թվականին «Gyuto» կարճամետրաժ ֆիլմում, այս ֆիլմի վրա աշխատել են յոթ տարվա ընթացքում։ Երաժշտական ալբոմը, որն ընդգրկում է ֆիլմի երաժշտությունը, թողարկվել է 2024 թվականի դեկտեմբերի 13-ին՝ Milan Records-ի միջոցով։ Բլումբերգը և Կորբետը ցանկանում էին ֆիլմի առաջին տասը րոպեների ընթացքում անընդմեջ երաժշտություն, ինչի հետևանքով «Բրուտալիսը» ֆիլմի բացման հաջորդականությունը պլանավորվել և նկարահանվել է Բլումբերգի դեմոների հիման վրա։ Նախերգանքում մասնակցել են դաշնակահարներ Ջոն Թիլբերին, Սոֆի Ագնելը և Սայմոն Զիգերը, շեփորահար Աքսել Դորները և սաքսոֆոնահար Էվան Փարքերը, նրանք բոլորը մասնակցում են սաունդթրեքում։ Սինթ-փոփ երաժիշտ Վինս Քլարկը «Epilogue (Venice)»-ում սինթեզատոր է նվագում։

Փորձարարական «Construction» ստեղծագործությունը առաջին ստեղծագործությունն էր, որը Բլումբերգը գրել է ֆիլմի երաժշտության համար։ Սկզբնական դեմոն ստեղծվել է Լոնդոնի Café Oto-ում՝ օգտագործելով հատուկ պատրաստված դաշնամուր, որի միջոցով նպատակ էր դրված ստանալ կառուցման աղմուկներին մոտ հնչողություններ։ «Erzsébet»-ը՝ սաունդթրեքի թեմաներից մեկը, կատարվել է Բլամբերգի կողմից կենդանի դաշնամուրով, քանի որ Կորբետն ուզում էր, որ դերասանները երաժշտությունը լսեն նկարահանման ընթացքում: Գնացքի ձայները, որոնք լսվում են այդ տեսարանում, ի վերջո ներառվել են երգի վերջնական տարբերակում։

## Թողարկում
«Brutalist»-ի համաշխարհային պրեմիերան տեղի է ունեցել 2024 թվականի սեպտեմբերի 1-ին Վենետիկի 81-րդ միջազգային կինոփառատոնում, որտեղ այն արժանացել է «Արծաթե առյուծի»՝ ռեժիսորական աշխատանքի համար։ Այն ցուցադրվել է նաև Տորոնտոյի միջազգային կինոփառատոնում՝ 2024 թվականի սեպտեմբերի 6-ին։ Ֆիլմը նաև մասնակցել է փառատոների, այդ թվում՝ 2024 թվականի Նյու Յորքի կինոփառատոնին, 69-րդ Վալյադոլիդի միջազգային կինոփառատոնին և 31-րդ Օսթինի կինոփառատոնին։ Վենետիկում պրեմիերայից մեկ շաբաթ անց, A24 ընկերությունը ձեռք է բերել ֆիլմի ԱՄՆ-ում ցուցադրելու իրավունքները «շուրջ 10 միլիոն դոլար» գումարով՝ մրցակցային իրավիճակում։ Այն թողարկվել է ԱՄՆ-ում A24-ի կողմից 2024 թվականի դեկտեմբերի 20-ին, և նախատեսվում է թողարկել Միացյալ Թագավորությունում Universal Pictures and Focus Features-ի կողմից 2025 թվականի հունվարի 24-ին։

Ֆիլմը ցուցադրվել է IMAX սրահներում երկու օր առաջ՝ նախքան սահմանափակ ցուցադրությունները Նյու Յորքում և Լոս Անջելեսում, ապա հունվարին ամբողջ Միացյալ Նահանգներում IMAX ձևաչափով։

Ֆիլմը ներկայացվել է Ռոտերդամի 54-րդ միջազգային կինոփառատոնի Limelight բաժնում և նախատեսվում է ցուցադրվել 2025 թվականի փետրվարին։

## Արձագանք
### Քննադատական ​​արձագանք
Ֆիլմը ստացել է հինգ աստղ *[[The Guardian]]*-ի հեղինակ Փիթեր Բրեդշոուի կողմից, ով այն անվանել է «հիասքանչ և կլանող»։ Vogue-ի գրախոսության մեջ կինեմատոգրաֆիան, երաժշտությունը, զգեստները և արտադրության ձևավորումը նկարագրվել են որպես «շքեղ», «տպավորիչ նորաձև» և «ապշեցուցիչ հավակնություններ»: The Ringer-ի Ադամ Նեյմանը, ֆիլմը քննադատող համեմատաբար քիչ վերանայողներից մեկը, The New Yorker-ի Ռիչարդ Բրոդին, ով հիմնականում քննադատել է ֆիլմը մակերեսային լինելու համար, գրել է. «Բրեյդի Քորբեթի ֆիլմը շոշափում է ծանր թեմաներ, բայց չի կարողանում իր կերպարներին տալ կյանքի էություն»։

RogerEbert.com կայքի հեղինակները «Բրուտալիստը» ֆիլմը տեղադրել են 2024 թվականի Ռոջեր Էբերտի տասը լավագույն ֆիլմերի ցանկի առաջին տեղում, որը որոշվում է կայքի հեղինակների Բորդա հաշվարկի միջոցով: Ֆիլմարտադրողները Օլիվեր Սթոունը, Թիմ Ֆեհլբաումը, Դրյու Գոդարդը, Ռեյնալդո Մարկուս Գրինը, Դոն Հերթսֆելդը, Մեթ Ջոնսոնը, Քարին Կուսաման, Դավիդ Լոուրին, Լանս Օփպենհեյմը, Փոլ Շրեյդերը, Սելին Սոնգը և Մալքոմ Ուաշինգտոնը նշել են, որ *«Բրուտալիստը»*-ը իրենց 2024 թվականի սիրելի ֆիլմերից է։

### Պարգևներ
Վենետիկի 81-րդ միջազգային կինոփառատոնում իր պրեմիերայի ժամանակ «Բրուտալիստը» արժանացել է հինգ մրցանակի, այդ թվում՝ «Արծաթե առյուծի»: Հետագայում ֆիլմը առաջադրվել է 82-րդ Գոլդեն Գլոբ մրցանակաբաշխությունում յոթ անվանակարգերում, ստանալով երեք՝ «Լավագույն դերասան դրամա ժանրի ֆիլմում», «Լավագույն ռեժիսոր» և «Լավագույն դրամա ժանրի ֆիլմ» և  *Critics' Choice Awards-*ի 30-րդ մրցանակաբաշխությունում ստացել է ինը մրցանակ։ Ավելին, Ամերիկայի կինոարվեստի ինստիտուտը «Բրուտալիստը»-ը ներառել է 2024 թվականի լավագույն 10 ֆիլմերի շարքում։

## Ծանոթագրություններ

## Արտաքին հղումներ
* 
* ''The Brutalist'' at Protagonist Pictures

Կատեգորիա:2020-ականների բրիտանական ֆիլմեր
Կատեգորիա:IMAX ֆիլմեր
Կատեգորիա:Universal Pictures ֆիլմեր
Կատեգորիա:Բրիտանական դրամա ֆիլմեր
Կատեգորիա:Իտալերեն ֆիլմեր
Կատեգորիա:Հունգարական դրամա ֆիլմեր
Կատեգորիա:Հունգարերեն ֆիլմեր
Կատեգորիա:Ֆիլմեր Հոլոքոստի մասին
Կատեգորիա:Ֆիլմեր, որոնց գործողությունները տեղի են ունենում 1950-ականներին
Կատեգորիա:Ֆիլմեր, որոնց գործողությունները տեղի են ունենում 1960 թվականին
Կատեգորիա:Ֆիլմեր, որոնց գործողությունները տեղի են ունենում 1980 թվականին
Կատեգորիա:Ֆիլմեր, որոնց գործողությունները տեղի են ունենում ԱՄՆ-ում
Կատեգորիա:Ֆիլմեր, որոնց գործողությունները տեղի են ունենում Փենսիլվանիայում